24. ΝΟΜΟΘΕΤ. ΔΙΑΤΑΓΜΑ υπ’ αριθ. 1523 της 27 Ιουν./17 Αυγ. 1942 Περί διορισμού Κυβερνητικού Επιτρόπου παρά τοις ΣΕΚ. Άρθρ.1.-Ο Υπουργός της Συγκοινωνίας δύναται να ορίζη ως Κυβερνητικόν Αντιπρόσωπον παρά τοις ΣΕΚ αντί του προβλεπομένου υπό των κειμένων διατάξεων και ανώτερον τεχνικόν με αρκούσαν πείραν περί τα Σιδηροδρομικά υπό τον εφεξής τίτλον «Κυβερνητικός Επίτροπος παρά τοις ΣΕΚ». Σελ. 120 Άρθρ.2.-Καθήκοντα του Κυβερνητικού Επιτρόπου παρά τοις ΣΕΚ είτε του προβλεπομένου υπό των κειμένων διατάξεων, είτε του δια του παρόντος οριζομένου, είναι: α)Η συμμετοχή του εις το Διοικητικόν Συμβούλιον των ΣΕΚ προς μεταβίβασιν των επί παντός σοβαρού ζητήματος απόψεων του Υπουργείου. β)Η συμμετοχή του εις τα υπό των άρθρ. 89 και 102 του Γενικού Κανονισμού του προσωπικού της εξωτερικής Υπηρεσίας προβλεπόμενα πειθαρχικά Συμβούλια, δυναμένου να αναπληρούται υπό του μέχρι τούδε οριζομένου αντιπροσώπου. γ)Η συμμετοχή του εις το υπό του νόμ. 5613/27.8.1932 συσταθέν Συμβούλιον Προσωπικού παρά τοις ΣΕΚ δυναμένου να αναπληρούται υπό του μέχρι τούδε οριζομένου αντιπροσώπου. δ)Η παρακολούθησις της ταχείας εκτελέσεως των διαταγών του Υπουργείου ως και των αποφάσεων του Διοικητικού Συμβουλίου των ΣΕΚ, ιδία επί ζητημάτων γενικωτέρου ενδιαφέροντος. ε)Η υποβοήθησις και συνδρομή εις τον σύνδεσμον της Γενικής Διευθύνσεως των ΣΕΚ μετά των Αρχών Κατοχής προς έγκαιρον και ταχείαν ρύθμισιν των εκάστοτε αναφυομένων υπηρεσιακών ζητημάτων. ς)Η γενική εποπτεία επί της όλης κανονικής και ρυθμικής λειτουργίας του Δικτύου ως και επί του προσωπικού, περί ων αναφέρει εγκαίρως εις τον Υπουργόν προς λήψιν των πάσης φύσεως ενδεικνυομένων μέτρων. Άρθρ.3.-Η πειθαρχική δικαιοδοσία επί του προσωπικού των ΣΕΚ του Κυβερνητικού Επιτρόπου είναι η του Γενικού Διευθυντού των ΣΕΚ. Άρθρ.4.-Ως μηνιαία αποζημίωσις του δυνάμει του παρόντος διοριζομένου Κυβερνητικού Επιτρόπου καταβαλλομένη υπό των ΣΕΚ, ορίζεται το ήμισυ των αποδοχών του Γενικού Διευθυντού των ΣΕΚ. Άρθρ.5.-Πάσα διάταξις αντικειμένη εις το παρόν Ν.Δ/μα καταργείται. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 21.Γ.α.22-24 Σιδηρόδρομοι Ελληνικού Κράτους 